**Извештај о раду Народног музеја Крушевац за 2024. годину**

Рад Народног музеја Крушевац у 2024. години сводиo се на инвентарисање и заштиту експоната што је и примарна делатност, сређивање збирки, организовање изложби и организацију послова. Током 2024. године појачана је едукативна делатност музеја, првенствено према млађој публици. Велика пажња је посвећена промоцији активности музеја у традиционалним медијима, али је додатан напор учињен на промоцији активности на друштвеним мрежама,.

**Документација, заштита музејског материјала, употпуњавање фондова Музеја**

У књигу улазног инвентара уведено је више десетина предмета (историјска и етнографска збирка). На инвентарним картонима обрађено је више десетина предмета (природњачка, историјска, етнографска збирка). Различитим формама превентивне заштите било је изложено више стотина предмета (археолошка, природњачка, историјска, етнографска збирка, примењена уметност). Конзерваторски третман обављен је на више стотина предмета (историјска, археолошка, збирка примењене уметности и етнографска збирка), пре свега експонати из збирки Народног музеја Крушевац.

У књигу инвентара библиотеке уведенo je више десетина нових наслова.

Настављен је рад на истраживању, систематизовању и компјутерском слагању архивске грађе Музеја. Дигитализовано је више стотина предмета.

**Истраживачка активност и рад на терену**

Вршена су сондажна археолошка истраживања на вишеслојном локалитету Брдо у селу Обреж (општина Варварин). Успостављена је сарадња са Заводом за заштиту природе Србије за потребе израде *Студије заштите Велики Јастребац* кроз достављање података о археолошким локалитетима на подручју планине Велики Јастребац. Вршена су заштитина археолошка истраживања на локалитету Витково у истоименом селу (општина Александровац).

Извршено је: регистровање нових археолошких локалитета у селима Витановац (налазиште из металног доба на потезу Јагњило) и Наупаре (налазиште из римског периода на потезу Бурновица;

регистровање нових локалитета из периода бронзаног доба - Парчинско поље, Турске ливаде и Турске ливаде-зид у атару села Парчин (општина Александровац) у сарадњи са колегама из Завичајног музеја Жупе; регистровање новог локалитета *Матин бунар* из металног доба у атару села Бела Вода.

Наши стручњаци руководили су пројектом *Заштитна археолошка истраживања у оквиру пројекта: Реконструкција локала број 2 (реконструкција водоводне инсталације са прикључењем на јавну мрежу, реконструкција и адаптација са спровођењем мера заштите од пожара и уклањање препрека за особе синвалидитетом) у делу приземља зграде Арсенала на Горњој Петроварадинској тврђави* ˗ израда пројектне документације, руковођење археолошким истраживањима и израда извештаја о резултатима истраживања (у складу са Споразумом потписаним између Народног музеја Крушевац и Завода за заштиту споменика културе Града Новог Сада од 5. августа 2024. године).

Руковођено је и пројектом *Заштитна археолошка ископавања и истраживања на Локалитету 1 у индустријској зони Север 1, потес Слана бара у Новом Саду* (у складу са Споразумом потписаним између Народног музеја Крушевац и Завода за заштиту споменика културе Града Новог Сада од 30. августа 2024. године).

Од августа до новембра наши конзерватори били су ангажпвани на конзервацији и рестаурацији зидне слике Витомира Митровића „Молитва за мир“, која се налази у холу ОШ „Кнез Лазар“ у Великим Купцима. Подухват је успешно изведен у потпуности.

Веома обимна и интензивна истраживачка делатност вршена је у архивским и библиотечким установама, како на локалу, тако и шире, у потрази за релевантном документацијом везаном за страдање жртава на Слободишту током Другог светског рата.

**Активности Народног музеја Крушевац током 2024. године**

**ИЗЛОЖБЕ**

***фебруар-март***

1. Ретроспективна изложба уметника Добрице Максимовића.

2. Гостујућа изложба Завичајног музеја Јагодина и Музејске збирке Народног универзитета Трстеник „Генерал Душан Додић, јунак Великог рата“

***март-април***

3. Гостујућа изложба Олимпијског комитет а Србије – „Пут правих вредности“.

4. Изложба Галерије савремене уметности Ниш „Ликовна колонија Сићево“.

***април***

5.Гостовање изложбе НМК „Мала лила хаљина“ у Културном центру Кикинда.

6. „АРТикулација“ – изложба ликовних радова корисника Центра ОСИ Крушевац.

7. Отварање виртуелне поставке НМК на платформи https://virtuelnimuzej.com/nmk/ у оквиру пројекта SOS Heritage.

***април – мај***

8. „Хомеопатија“ – самостална изложба Габријела Глида.

***мај***

9. „Упознајмо Земљу: Геолошки пут кроз време“ - ауторска изложба НМК.

10. „101 ташна“ – ауторска виртуелна изложба НМК на платформи https://virtuelnimuzej.com/nmk/

***јун-јул***

11. „Лепенски вирус“ – самостална изложба Недима Хаџи-Ахметовића

12. „Светлост свету“ – изложба савремене православне уметности

13. „Косовски бој – жива историја Срба“ – гостујућа изложба Војног музеја.

***јул-август***

14. „Модулације“ – самостална изложба Невенке Стојисављевић.

15. „Тајна мермера“ – гостујућа изложба Народног музеја Пожаревац.

***септембар***

16. „Одрастање у неколико прича“ - гостујућа изложба Народног музеја Ваљево.

***октобар-новембар***

17. „Рефлексија“ – 64. Октобарска изложба

***новембар- децембар***

18. „Испит зрелости“ – гостујућа изложба Музеја Војводине.

**РАДИОНИЦЕ**

***фебруар***

1. „Опет немам шта да обучем“ – радионица у оквиру изложбе „Мала лила хаљина“

***април***

2. Радионица за особе са аутизмом поводом Међународног дана особа са аутизмом.

3. Одржане су васкршње радионице у музеју за децу предшколског и млађег школског узраста.

***октобар***

4. Радионица „Детињство у прошлости“ у оквиру Дечије недеље.

ПУБЛИКАЦИЈЕ, НАУЧНИ СКУПОВИ И САРАДЊА СА ДРУГИМ УСТАНОВАМА

Током 2024. године Народни музеј Крушевац је публиковао неколико десетина каталога и брошура везаних првенствено за изложбену делатност. Запослени музеја су имали више публикованих научних радова и текстова у научним и популарним часописима.

Народни музеј Крушевац наставио је дугогодишњу успешну сарадњу са бројним установама на локалном, регионалном и националном нивоу. Такође, успостављена је сарадња са установама са којима раније није постојала или је била на ниском нивоу, при чему бисмо истакли потписивање споразума о сарадњу са Заводом за заштиту споменика културе Града Новог Сада.

Од стране Националног комитета ICOM, са новом сталном поставком Дома Слободиште номиновани смо за музеј године, чиме смо сврстани међу пет најбољих музеја у земљи.

На Видовдан, Музеј је посетио и министар културе господин Никола Селаковић и том приликом исказао интересовање за реконструкцију Лазаревог града, као и за уређење Музеја клесарства и вајарства у Белој Води.

У сарадњи са КЦК, Аматерским позориштем Чкаља и Расинском бригадом, за ветеране учеснике Битке на Кошарама, организовали смо извођење представе „Српска драма“ у кино-сали касарне Цар Лазар, поводом 25 година од завршетка поменуте битке. Народни музеј Крушевац учествовао је са КЦК и Туристичком организацијом Крушевца у реализацији ITech FEST-а. У сарадњи са КЦК, Епархијом крушевачком и Удружењем жена „Јасике“ организован је колажни програм „Под небом Лазаревг града“.

Музеј је са корпорацијом „Трајал“ потписао уговор о донацији, којим су музеју донирана недостајућа средства за пројекат замене расвете у Уметничкој галерији.

Такође, у оквиру међународног пројекта SOS Heritage успостављена је сарадња са сродним установама из Италије, Аустрије и Румуније. У марту је одржана конференција за новинаре на којој је представљен пројекат као и његова финална фаза. У оквиру ове фазе у априлу је организовано предавање са истицањем примера добре праксе из иностранства под називом „Очување културних добара у ванредним ситуацијама“, на којем су учешће узели запослени у установама културе као и релевантни чиниоци Одељења за вандредне ситуације Градске управе, полиције и војске.

Такође, Музеј је био сарадник Археолошком институту из Београда у оквиру међународног пројекта SHELeaders, чији је финални резултат повратак у прошлост путем технологије виртуелне стварности. Прва промооција резултата пројекта одржана је нашем музеју. Музеј је опрему за виртуелну стварност добио на трајно коришћење.

**Инвестиционе активности, рад на текућем одржавању објеката Музеја, набавка опреме**

Током 2024. године, путем пројектног финансирања набављена је рачунарска и електронска опрема, високог квалитета и перформанси, која омогућава ефикасан рад у дигиталној ери. Већи део застареле опреме је замењено у претходној години по принципу приоритета, што ће се наставити и у наредном периоду. У централној згради музеја уведен је оптички интернет. Изведени су радови на санацији топловодних и електричних инсталација.

**Остале активности**

Народни музеј Крушевац је током 2024. године, у дане градских и државних празника организовао Дан отврорених врата – бесплатну посету музеју на Сретење, Видовдан, 14. октобра и 11. новембра. Светосавским и видовданским ђацима музеј је даривао годишње улазнице.

У 2024. је расписан и јавни конкурс за директора Музеја на период од 4 године. На конкурс су се пријавила три кандидата. За директора је изабран додадашњи в.д. директора Никола Пантелић.

Директор и запослени Музеја узели су активног учешћа у креирању Плана развоја културе Града за период 2025-2027. године.

Поред Дана Музеја, ове године смо 19. децембра први пут и обележили славу Музеја.

Током 2024. године Народни музеј Крушевац реализовао је више пројеката одобрених од стране Министарства културе Републике Србије и учешћа Града Крушевца.

Пројекти Народног музеја Крушевац подржани од стране Министарства културе у 2024. години су:

„Музеј будућности 2.0“ – 900.000 динара, „Замена расвете у Уметничкој галерији“ – 1.500.000 динара, „Опремање мултимедијалне сале Дома Слободиште“ – 1.500.000 динара, „SOS Heritage“ – 200.000 динара, „Реализација послова територијалне надлежности музеја“ – 500.000 динара, „Годишњи програм Уметничке галерије“ – 500.000 динара, „Препознавање 2024“ – 600.000 динара, „Употпуњавање збирке Уметничке галерије“ – 1.550.000 динара и „Бранковићи од Косова до Војводине“ – 1.000.000 динара.

Град Крушевац подржао је четири пројекта: „Опремање мултимедијалне сале Дома Слободиште“ , „Музеј будућности 2.0“, „Замена расвете у Уметничкој галерији“ и „Бранковићи од Косова до Војводине“ са учешћем од 10 % у сваком пројекту, при чему су додељена средства од стране града износила 490.000 динара.

Мора се истаћи и перманентна сарадња коју је Музеј имао са Градом као оснивачем, у погледу реституционог спора који се водио око Куће Симића. Захваљујући свесрдној подршци Града, како правној тако и финансијској, Кућа Симића остаје у власништву Града,а о њој ће се, као и до сада, старати Музеј.

**Информација о броју посетилаца**

Сталну поставку и повремене изложбе приређене у 2024. години у објектима Народног музеја Крушевац посетило је укупно 22.800 посетилаца, што је 1690 (7,4%) посетилацa више у односу на 2023. годину и представља рекордан број посета објектима Музеја у претходних 5 година. Овај податак даје додатни подстрек нашем раду ако имамо у виду да је Кућа Симића била затворена за посетиоце од половине маја 2024, а Уметничка галерија од августа.